CELEX: 32005R1148
Language: ro
Date: 2005-07-15 00:00:00
Title: Regulamentul (CE) nr. 1148/2005 al Comisiei din 15 iulie 2005 de modificare a anexei I la Regulamentul (CEE) nr. 2377/90 al Consiliului privind elaborarea unei proceduri comunitare pentru stabilirea limitelor maxime ale reziduurilor medicamentelor veterinare în alimentele de origine animală referitor la penetamatText cu relevanță pentru SEE.

Anunţ juridic important

|

32005R1148

Official Journal L 185 , 16/07/2005 P. 0020 - 0021

		20050715Regulamentul (CE) nr. 1148/2005 al Comisieidin 15 iulie 2005de modificare a anexei I la Regulamentul (CEE) nr. 2377/90 al Consiliului privind elaborarea unei proceduri comunitare pentru stabilirea limitelor maxime ale reziduurilor medicamentelor veterinare în alimentele de origine animală referitor la penetamat(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2377/90 al Consiliului din 26 iunie 1990 privind elaborarea unei proceduri comunitare pentru stabilirea limitelor maxime ale reziduurilor medicamentelor veterinare în alimentele de origine animală [1], în special articolul 2,având în vedere avizul Agenției europene a medicamentelor formulat de Comitetul pentru medicamente veterinare,întrucât:(1) Toate substanțele farmacologic active utilizate în cadrul Comunității în medicamentele veterinare destinate administrării animalelor producătoare de alimente trebuie să fie evaluate în conformitate cu Regulamentul (CEE) nr. 2377/90.(2) Penetamatul a fost adăugat în anexa I la Regulamentul (CEE) nr. 2377/90 pentru mușchiul, grăsimea, ficatul și rinichii proveniți de la bovine și porcine și pentru laptele provenit numai de la bovine. Domeniul de aplicare ar trebui extins pentru a cuprinde toate speciile de mamifere producătoare de alimente.(3) Regulamentul (CEE) nr. 2377/90 trebuie modificat în consecință.(4) Trebuie să se prevadă un termen suficient înaintea intrării în vigoare a prezentului regulament pentru a permite statelor membre, având în vedere dispozițiile prezentului regulament, să facă orice adaptare necesară autorizațiilor de introducere pe piață, acordate în conformitate cu Directiva 2001/82/CE a Parlamentului European și a Consiliului din 6 noiembrie 2001 de instituire a unui cod comunitar al medicamentelor veterinare [2].(5) Măsurile prevăzute de prezentul regulament sunt conforme cu avizul Comitetului permanent pentru medicamente veterinare,ADOPTĂ PREZENTUL REGULAMENT:Articolul 1Anexa I la Regulamentul (CEE) nr. 2377/90 se modifică în conformitate cu anexa la prezentul regulament.Articolul 2Prezentul regulament intră în vigoare în a treia zi de la data publicării în Jurnalul Oficial al Uniunii Europene.Se aplică de la 14 septembrie 2005.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 15 iulie 2005.Pentru ComisieGünter VerheugenVicepreședintele[1] JO L 224, 18.8.1990, p. 1. Regulament, astfel cum a fost modificat ultima dată prin Regulamentul (CE) nr. 869/2005 al Comisiei (JO L 145, 9.6.2005, p. 19).[2] JO L 311, 28.11.2001, p. 1. Directivă, astfel cum a fost modificată ultima dată prin Directiva 2004/28/CE (JO L 136, 30.4.2004, p. 58).--------------------------------------------------20050715ANEXĂSe inserează următoarea (următoarele) substanță(e) în anexa I la Regulamentul (CEE) nr. 2377/90:1. Medicamente antiinfecțioase1.2. Antibiotice1.2.1. Peniciline"Substanță(e) farmacologic activă(e) | Reziduu marker | Specii de animale | LMR | Produse țintă |Penetamat | Benzilpenicilină | Toate speciile de mamifere de la care se obțin produse alimentare | 50 μg/kg | Mușchi |50 μg/kg | Grăsime |50 μg/kg | Ficat |50 μg/kg | Rinichi |4 μg/kg | Lapte" |--------------------------------------------------